钦定古今图书集成/明伦汇编/官常典/第707卷 > 周苛
## 钦定古今图书集成/明伦汇编/官常典/第707卷 > 周苛

按《汉书周昌传》：“周昌者，沛人也。其从兄苛，秦时皆为
泗水卒史。及高祖起沛，击破泗水守监，于是苛、昌自
卒史从沛公，沛公以昌为职志，苛为客从入关破秦。
沛公立为汉王，以苛为御史大夫，昌为中尉。汉三年，
楚围汉王荥阳急，汉王出去，而使苛守荥阳城。楚破
荥阳城，欲令苛将，苛骂曰：‘若趣降汉王，不然，今为虏
矣’。”项羽怒，亨苛。汉王于是拜昌为御史大夫。苛子成
以父死事封为高景侯。

===周市===按《汉书魏豹传》：“魏豹，故魏诸公子也。其兄魏咎，故魏
时封为甯陵君。秦灭魏，为庶人陈胜之王也，咎往从
之。胜使魏人周市徇魏地魏地已下，欲立周市为魏
王。市曰：‘天下昏乱，忠臣乃见。今天下共畔秦，其谊必
立魏王后迺可’。”齐赵使车各五十乘，立市为王，市不
受，迎魏咎于陈，五反，陈王迺遣立咎为魏王。章邯已
破陈王，进兵击魏王于临济。魏王使周市请救齐、楚。
齐、楚遣项它、田巴将兵随市救魏。章邯遂击破杀周
市等军，围临济。咎为其民约降。约降定，咎自杀。魏豹
亡走楚。